Plán riadenia zmien.

Plán riadenia zmien definuje postupy v jednotlivých oblastiach projektu, ktoré bude nutné počas tvorby projektu zmeniť. Potreba týchto zmien sa v praxi vyskytne vždy, aj keď ideálny teoretický stav je, aby zmeny v projekte neboli nutné. Požiadavky na zmenu projektu môže v rôznych fázach projektu pocítiť z rôznych dôvodov ktorákoľvek zo zúčastnených strán.

Plán riadenia zmien určuje postupy v prípade požiadavky na zmenu v jednotlivých oblastiach, ktoré sa môžu počas projektu vyskytnúť. Najčastejšie sa vyskytujú požiadavky na:

* rozpočtové zmeny
* zmeny projektovej dokumentácie
* zmeny časových harmonogramov
* komunikačných tokov
* zmeny kompetencií
* zmena kontrolného procesu
* personálne zmeny

Všetky požiadavky na zmeny musia byť zdokumentované v jednotnom štýle, minimálne v rozsahu:

* popis požadovanej zmeny v projekte
* odôvodnenie požiadavky na zmenu v projekte
* určenie zainteresovaných strán
* podľa možností navrhovateľa, opis implementácie v projekte
* očakávaný pozitívny výsledok zmeny v projekte po schválení

Určenie schvaľovacieho procesu požiadaviek na zmenu v projekte:

* určenie schvaľovacieho orgánu požiadaviek na zmenu
* určenie časového intervalu schvaľovania zmien
* analýza zmien
* zvažovanie vplyvu zmeny na projekt
* zvažovanie rozsahu zmeny
* zváženie únosnosti dopadov na projekt
* určenie implementácie do projektového plánu

Určenie spôsobu začlenenia a oznamovania schválených zmien v projekte zainteresovaným zúčastneným stranám:

* určenie zodpovedných osôb začlenenia zmeny do projektovej dokumentácie projektu
* správa o implementácii zmeny dotknutej zúčastnenej strany

verejne sprístupnené dielo MEDIA COELI ® podmienky: [www.mediacoeli.sk](http://www.mediacoeli.sk/detail-29-mediacoeli_Licen%C4%8Dn%C3%A1_dohoda_na_verejne_spr%C3%ADstupnen%C3%A9_diela_MEDIA_COELI_%C2%AE.html)

Váš konzultant: